Diari Oficial de la Generalitat Valenciana


Sumari del DOGV 9739, del 05-12-2023 (2023/12279)

RESOLUCIÓ de 23 de novembre de 2023, de la Direcció General d'Interior, per la qual es publica la llista definitiva de persones admeses i excloses per a la prova avaluadora del personal del Servei Específic d'Admissió que es realitzarà el mes de desembre de 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9739

Data del DOGV
:   05-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12467


Data del document
:   23-11-2023

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior
    * examen

RESOLUCIÓ de 23 de novembre de 2023, de la Direcció General d'Interior, per la qual es publica la llista definitiva de persones admeses i excloses per a la prova avaluadora del personal del Servei Específic d'Admissió que es realitzarà el mes de desembre de 2023. [2023/12679]  
Dins del marc de la normativa de desplegament de la Llei 14/2010, de 3 de desembre, d'espectacles públics, activitats recreatives i establiments públics, la Resolució de 5 de setembre de 2023 (DOGV 9681, 12 de setembre), va aprovar les bases generals i la convocatòria de la prova avaluadora per a l'acreditació del personal del Servei Específic d'Admissió, que es realitzarà l'últim trimestre de 2023.  
En virtut del procediment establit, la Resolució de 19 d'octubre de 2023, de la Direcció General d'Interior (DOGV 9714, 30 d'octubre) va publicar la llista provisional d'admesos i exclosos per a l'esmentada prova avaluadora. Així mateix, es procedia a l'obertura d'un termini de deu dies hàbils perquè els aspirants presentaren la documentació no aportada o aportada amb deficiències.  
En aquest marc, l'apartat 5, paràgraf 3, de la Resolució de 5 de setembre preveu que, en el termini de deu dies hàbils a comptar des de la finalització del termini d'esmena, la Direcció General d'Interior publicarà en el Diari Oficial de la Generalitat Valenciana i als taulers d'anuncis del departament en les tres províncies la llista definitiva d'admesos i exclosos de la convocatòria. En aquesta publicació s'indicarà hora i el lloc en què es realitzarà la prova avaluadora.  
  
En conseqüència, aquesta resolució, una vegada transcorreguts els terminis establits per a l'esmena de la documentació per part dels aspirants, té com a finalitat continuar el procediment iniciat seguint la tramitació establida en la mencionada Resolució de 8 de setembre.  
  
Per tot això, i d'acord amb l'article 5 abans esmentat, en relació amb l'article 12 del Decret 134/2023, de 10 d'agost, i amb l'article 8 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Publicar, a proposta de la comissió avaluadora a què fa referència l'article 6 de la Resolució de 5 de setembre de 2023, la llista definitiva d'admesos (annex I d'aquesta resolució) i la llista provisional d'exclosos (annex II) per a la prova avaluadora per a l'acreditació del personal del Servei Específic d'Admissió que es realitzarà al desembre de 2023.  
  
  
Segon  
La realització de la prova avaluadora serà a les 09.30 hores del dia 20 de desembre de 2023.  
  
Tercer  
Els llocs de realització de les proves avaluadores del personal del Servei Específic d'Admissió seran:  
Província d'Alacant: IES Francisco Figueras Pacheco. Adreça: carrer de Vicente Chávarri, 35, d'Alacant.  
Província de Castelló: Centre de Turisme (CDT) de Castelló. Adreça: carrer de l'Astrònom Pierre Merchain, 2, el Grau de Castelló.  
Província de València: dependències de l'Escola Valenciana d'Estudis de la Salut (EVES). Adreça: carrer de Juan de Garay, núm. 21, de València.  
  
Quart  
Els aspirants que hagen sigut exclosos podran, en el termini establit en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, interposar un recurs d'alçada davant el secretari autonòmic de Seguretat i Emergències, tal com estableix l'article 5.3 de la Resolució de 5 de setembre de 2023.  
  
Cinqué  
Les llistes definitives que consten en els annexos d'aquesta resolució incorporen els aspirants que, sense haver sigut inclosos en la llista provisional publicada en el seu moment, van acreditar amb posterioritat a aquesta publicació que havien presentat dins del termini la documentació exigida per a l'esmena requerida i, en conseqüència, que tenien el dret a poder realitzar les proves avaluadores previstes.  
  
València, 23 de novembre de 2023.- El director general d'Interior: Arturo Alepuz Arrue.